Minimum loon wet lei reeds tot 'n deurmekaarspul by KVBA - Solidariteit WêreldSolidariteit Wêreld
Tuis › Soldeer › Minimum loon wet lei reeds tot 'n deurmekaarspul by KVBA
Minimum loon wet lei reeds tot 'n deurmekaarspul by KVBA
Donderdag | 07 Februarie | 2019
Cameron Morajane, die direkteur van die Kommissie vir Versoening, Bemiddeling en Arbitrasie (KVBA) het in ʼn onderhoud met Business Live aangedui dat ʼn gebrek aan konsultasie met dié statutêre liggaam aanleiding gegee het tot gebrekkige wetgewing oor die minimum loon. Dit gaan die implementering van die minimum loon belemmer.
Morajane het opgemerk: “Ons het die ervaring. Ons kon praktiese voorbeelde gegee het van wat sal werk en wat nie gaan werk nie. Ons moes betrek gewees het toe dit by Nedlac bespreek is. Ons opinie moes ingewin gewees het toe raadpleging plaasgevind het; nie tydens die wetsontwerpfase eers nie.”
Die Wet op die Minimum Loon het op 1 Januarie in werking getree en die KVBA, wat volgens Morajane onderbeman en onderbefonds is, is reeds onder druk. Altesaam 824 gevalle wat met die minimum loon verband hou en waar werknemers beweer dat hulle die nie die regering se beloofde minimum loon ontvang nie, is tussen 1 Januarie en 28 Januarie na die KVBA verwys.
Morajane sê hierdie syfer weerspieël slegs diegene wat op die 15de van die maand betaal is en wat opgemerk het dat hul werkgewers nie hul betalings aangepas het om hulle die minimum loon van R20 per uur, wat nou verpligtend is, te betaal nie.
Morajane verwag ʼn “stortvloed” van gevalle as diegene wat weens die minimum loon afgedank is hulle eers by die geledere van loonarbeiders aansluit. Wat tekortkominge in die wetgewing betref, het hy op die volgende gewys: “Ons benodig ʼn gesinchroniseerde stelsel tussen die KVBA en die departement van arbeid rondom vrystellings en die gevalle wat ons hanteer. Minimumloonuitkomste en toekennings moet vrygestel word van uitgerekte regsprosesse soos hersienings.